### Beslutninger

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 29. oktober 2025 om magistratsbehandling af forslaget.

Sagen bedes tilbagesendt byrådet via Magistraten.

###

BESLUTNINGSFORSLAG FRA V

Baggrund

[adresse] er en by i vækst med stigende befolkningstal, turisme og aktivitet i midtbyen. Det er en positiv udvikling, men den stiller krav til en balanceret byudvikling, hvor både mobilitet, erhvervsliv og borgernes dagligdag tilgodeses.

[adresse] placerer sig i 2025 som nr. 72 ud af 91 kommuner i en ny måling fra Dansk Industri (DI) omkring lokal erhvervsvenlighed. Det er den laveste tilfredshed siden 2014. I Venstre hører vi handels- og erhvervslivets frustrationer over at man de senere år oplever at flere veje er blevet lukket, der er indført sommergågader helt ind i efteråret, og der er sket begrænsninger i adgangen for erhvervstrafik.

Mange erhvervsdrivende oplever, at disse tiltag skaber udfordringer, især i forhold til parkering for kunder og ansatte samt muligheden for at få leveret varer. Flere melder om faldende kundetilgang, fordi tilgængeligheden med bil til midtbyen er blevet vanskeligere.

Det er en alvorlig udfordring for byens erhvervsliv, som risikerer tab af omsætning og i værste fald butiksnedlæggelser. Derfor er der behov for, at byrådet får et solidt beslutningsgrundlag: både i forhold til at kortlægge konsekvenserne af de eksisterende tiltag og til at pege på løsninger, som kan forbedre forholdene for de erhvervsdrivende.

På den baggrund foreslår Venstre i [adresse],

At Magistraten udarbejder en undersøgelse af, hvilke konsekvenser nedlukning af veje har haft for byens erhvervsliv, herunder om der er grundlag for at genåbne nogle af vejene.

At Magistraten udarbejder forslag til, hvordan parkerings- og adgangsforholdene kan forbedres for de erhvervsdrivende – herunder at sikre medarbejdere mulighed for længerevarende parkering, at kunder har adgang til korttidsparkering (fx 15 minutter), samt at vareleverancer kan foregå smidigt og uden risiko for bøder eller urimelige påtaler for støj i forbindelse med af- og pålæsning.

At perioden for sommergågader fremadrettet afkortes, så de afsluttes samtidig med festugen.

### Sagsforløb

Udvalg: [adresse]

Dato: 08-10-2025

Lone Andersen: 30

Sagens behandling blev udsat i byrådets møde den 8. oktober 2025.